New Yorkin pörssin datalinjat vaurioituneet pahasti - Talous - Uutiset - MTV.fi
Julkaistu 13.09.2001 10:29
World Trade Centerin terrorihyökkäys vahingoitti New Yorkin pörssin ja muiden Etelä-Manhattanilla toimivien yritysten tietoliikenneyhteyksiä vakavasti. Verizon, Cingular Wireless ja muut teleyhtiöt korjaavat kuumeisesti linjoja, mutta tehtävää kuvataan valtavaksi. Varsinaiselle puhelinliikenteelle tiistainen terrori-isku ei aiheuttanut suuria vaurioita. Verizon välitti eilen New Yorkissa 340 miljoonaa puhelua, mikä on kaksinkertainen määrä normaaliin verrattuna. WTC:n sortuminen vahingoitti Verizonin puhelinkeskusta Etelä-Manhattanilla. Mainos (uutinen jatkuu alla)
Lisäksi sammutustöissä käytetty vesi on vahingoittanut kaapeleita laajalla alueella. Kaapelivaurioiden korjaaminen raunioituneella alueella on vaikein työ. New Yorkin pörssi on edelleen kiinni tänään, eikä huomisen aukiolosta ole varmuutta. Pörssiä ja alueen muita yrityksiä palvelee 3 miljoonaa Verizonin datalinjaa ja 200 000 puhelinlinjaa. (MTV3-STT-Reuters)
Midway Airlines lopettaa